Fólki er ráðlagt að nota ljósabekki ekki vegna aukinnar hættu á húðkrabbameini . „ Ekki nota ljósabekki “ segir í nýrri yfirlýsingu norrænu geislavarnastofnananna um notkun ljósabekkja . Norrænu geislavarnastofnanirnar hafa frá 2005 varað við notkun ljósabekkja vegna hættu á húðkrabbameini og þykir nú ástæða til þess að ítreka fyrri viðvaranir . Á þessu tímabili hefur dregið mjög verulega úr notkun ljósabekkja . Einnig hefur aldur þeirra sem fá slík krabbamein í fyrsta sinn lækkað . Notkun ljósabekkja er talin valda meira en 10 þúsund tilfellum af sortuæxlum árlega og meira en 450 þúsund tilfellum af öðrum húðkrabbameinum í Bandaríkjunum , Evrópu og Ástralíu samanlagt . Þann 11. maí síðastliðinn birtist frétt á vef Krabbameinsfélagins þar sem fram kemur meðal annars að maí er alþjóðlegur árveknimánuður gegn sortuæxlum . Mestan hluta ársins er sól of lágt á lofti til að hætta sé á að fólk sólbrenni . Í lok apríl má búast við að styrkur útfjólublárrar geislunar ( UV-index ) fari í 3 og hækki síðan í 4 – 5 yfir sumarmánuðina .